T.ITI04 - “Te Ti’aturira’a” / “La Foi”
Te Ti’aturira’a, mai te hihi mahana ra
E mea māramarama noa
Vai noa ’oia noa atu ua fa’aru’e te ti’aturira’a
I tō ’oe tino, a mono mai ai e te tapineva

Te Ti’aturira’a, mai te ahi mana a Pere
E ’ā nō te tāmāhanahana i te ’ā’au ia ’oto ana’e
E nīnā ato’a rā i te fenua nō te tāmā i te ’ino ato’a
Te nīnā tā verā mā e mana’o ra e mea ’ino
E nīnā ho’i nō te rahu i te fenua
E nīnā nō te fa’atupu fa’ahou mai i te ora
Inaha te rehu, e mea hotu
’Oia nei, tā te ahi a Pere e ha’api’i mai
Nā hea e ha’amata fa’ahou mai, mai te ’ōmuara’a
Nā hea e haere fa’ahou i mua, mai raro mai
Nā hea e fa’aora fa’ahou mai, mai te rehu mai
’Oia nei, te ahi mana a Pere, e ha’api’i mai ia
I te tūtavara’a, te ora-fa’ahou-ra’a

Te Ti’aturira’a, mai te vai ora a Tāne
E tahe nō te fa’ahaumarū i te ’ā’au ia riri ana’e
E nīnā ato’a rā i te fenua nō te tāmā i te vi’ivi’i
Te nīnā tā verā mā e mana’o ra e mea ’ino
E nīnā ho’i nō te fa’atupu i te mā’a mā
E nīnā nō te hō i te vai ora
Inaha te vai ora, e mea ora
’Oia nei, tā te vai ora a Tāne e ha’api’i mai
Nā hea e taui i te ’avei’a nō te hā’ati i te ’ino
Nā hea e fa’atanotano i te orara’a
Nā hea e fa’a’amu i te mea tei ti’a i te fa’aora
’Oia nei, te vai ora a Tāne, e ha’api’i mai ia
I te fa’atanotanora’a, te tūora

Te Ti’aturira’a, mai te mata’i To’erau
E ha’amāmā i te ’ā’au taimaha
E nīnā ato’a rā nō te tarai i te hōho’a fenua
Te nīnā tā verā mā e mana’o ra e mea ’ino
E nīnā ho’i nō te fa’a’ore i te mea e fa’aapiapi
Inaha te mata’i, e mata’i ’āpī nō te hō’ē orara’a ’āpī
’Oia nei, tā te mata’i To’erau e ha’api’i mai
Nā hea e rere e te aho o te ora
Nā hea e he’e i ni’a i te mata’i o te ao
Nā hea e ti’amā i tā te ’ā’au e hia’ai, e ti’aturi
’Oia nei, te mata’i To’erau, e ha’api’i mai ia
I te ti’amāra’a, te tu’u noa

Te Ti’aturira’a, mai ia Māmā-Fenua 
E fa’a’amu i te ’ā’au po’ia e te po’ihā
E nīnā ato’a rā nō te fa’a’aito i te ’aito i roto iā tātou
Te nīnā tā verā mā e mana’o ra e mea ’ino
E nīnā ho’i nō te fa’a’ite mai i te pūai mau
Inaha te pūai mau e ha’apāpū i te itoito i hunahia
’Oia nei, tā Māmā-Fenua e ha’api’i mai
Nā hea e fa’aruru i mua i te fifi rau
Nā hea e fa’aoroma’i, nā hea te a’a e a’a mai
Nā hea e tupu, nā hea e patu i tō tātou orara’a
’Oia nei, o Māmā-Fenua, e ha’api’i mai ia
I te fa’aoroma’i, te a’a

’Oia nei, tā te Ti’aturira’a e ha’api’i mai
E amo i nā iho oraora e maha, ia tū mai rātou
Te Ahi, te Vai, te Mata’i, te Fenua
Ia fa’atanotano i te reira
I reira ia te Ti’aturira’a e mana mai ai
Te Ti’aturira’a i ni’a iā’u iho
Nō te ti’aturi i tō ananahi
Nō te patu i tō’u Ananahi


La Foi est comme un rayon de soleil
Brillant et éternel
Toujours là quand l’espoir quitte ton corps
Et que le désespoir le remplace

La Foi est comme le feu divin de la déesse Pele
Il brûle pour réchauffer les coeurs qui souffrent
Mais il détruit aussi pour nettoyer toutes les impuretés
La destruction que tous condamnent à tort
Est pourtant une destruction qui crée des terres
Une destruction qui permet la renaissance
Les cendres étant fertiles
Oui le feu divin de la Déesse Pele nous enseigne
À recommencer depuis le commencement
À rebondir alors qu’on est au plus bas
À renaître de ses cendres
Oui, le feu divin de Pele nous enseigne
La persévérance, la renaissance

La foi est comme l’eau sacrée du dieu Tāne,
Elle s’écoule pour calmer les coeurs en colère
Mais inonde aussi les terres pour nettoyer toute pollution
L’inondation que tous condamnent à tort
Est pourtant une inondation qui donne des fruits intègres
Une inondation qui donne la vie
L’eau de vie étant vitale
Oui, l’eau sacrée de Tāne nous enseigne
À contourner tous les obstacles
À adapter notre quotidien
À nourrir ce qui doit renaître
Oui, l’eau sacrée du Dieu Tāne nous enseigne
L’adaptabilité, la résilience

La Foi est comme le vent To’erau
Il allège les coeurs lourds
Mais il se déchaîne aussi pour redessiner les paysages
Le déchaînement que tous condamnent à tort
Est pourtant un déchaînement qui fait place net
Renouvelant l’air pour un nouveau départ
Oui, le vent To’erau nous enseigne
À se laisser porter par le souffle de la vie
À épouser le mouvement du monde
À être libre de faire ce que l’on veut, ce que l’on croit
Oui, le vent To’erau nous enseigne
La liberté, le lâcher-prise

La Foi est comme la Terre-Mère
Elle nourrit les coeurs affamés et assoiffés
Mais elle ravage aussi pour forger les guerriers en nous
Les ravages que tous condamnent à tort
Sont pourtant des ravages qui révèlent la force brute
La force brute révélant le courage caché
Oui, la Terre-Mère nous enseigne
À faire face à toutes les épreuves
À être patient et à être ancré
À grandir, à constuire notre avenir
Oui, la Terre-Mère nous enseigne
La patience, l’ancrage

La Foi nous enseigne
À porter en nous ces quatre éléments
Le Feu, L’Eau, L’Air, la Terre
À les harmoniser
Ainsi la Foi brillera à son apogée
La Foi en nous-mêmes
Pour croire en demain
Pour construire notre Avenir

